**Obec : Šiatorská Bukovinka**

**Návrh**

Všeobecne záväzné nariadenie

**o nakladaní s komunálnymi odpadmi a s drobnými stavebnými odpadmi na území obce Šiatorská Bukovinka**

**č.02/2020**

 Obec Šiatorská Bukovinka na základe ustanovenia § 6 ods. 2 zákona SNR č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej „zákon o odpadoch“) vydáva toto :

 Všeobecne záväzné nariadenie

**o nakladaní s komunálnymi odpadmi a s drobnými stavebnými odpadmi na území obce Šiatorská Bukovinka**

# I. ČASŤ

### Čl. 1

  **Všeobecné ustanovenia**

 1. Všeobecne záväzné nariadenie /ďalej „VZN“/ ustanovuje práva a povinnosti orgánov obce, pôvodcov a držiteľov odpadu v oblasti nakladania s komunálnym odpadom, jeho zber a prepravu. Ustanovenia o nakladaní s odpadom sa vzťahujú na :

* zmesový komunálny odpad a drobný stavebný odpad,
* biologicky rozložiteľný komunálny odpad, biologicky rozložiteľný kuchynský odpad a reštauračný odpad od prevádzkovateľov stravovacích zariadení /kuchyne/, jedlých olejov a tukov,
* triedených zložiek komunálnych odpadov najmä elektroodpadov z domácností, odpadov z obalov a odpadov z neobalových výrobkov,
* použitých prenosných batérií a akumulátorov a automobilových batérií a akumulátorov,
* veterinárnych liekov a humánnych liekov,
* objemného odpadu,
* odpadu z domácnosti s obsahom škodlivých látok.

 2. VZN upravuje spôsob nahlasovania nezákonne umiestneného odpadu, podrobnosti prevádzkovania zberného dvora, spôsob zberu drobného stavebného odpadu.

 3. Základným cieľom VZN stanovenie opatrení na zníženie množstva vzniknutého komunálneho odpadu, zvýšenie podielu triedeného komunálneho odpadu vhodným systémom nakladania s komunálnymi odpadmi, ktoré vznikajú na území obce t.j. jej katastrálnom území.

### Čl. 2

### Základné pojmy

1. **Odpadom** je hnuteľná vec alebo látka, ktorej sa jej držiteľ zbavuje, chce sa jej zbaviť alebo je v súlade so zákonom alebo osobitnými predpismi povinný sa jej zbaviť.
2. **Komunálne odpady** sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp alebo miest na parkovanie vozidla používaného pre potreby domácnosti, najmä z garáží a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb. Medzi komunálne odpady sa nezaraďujú staré vozidlá ani odpadové pneumatiky.
3. **Zmesový komunálny odpad** je nevytriedený komunálny odpad alebo komunálny odpad po vytriedení zložiek komunálneho odpadu.
4. **Biologický odpad** je biologicky rozložiteľný odpad zo záhrad a z parkov, odpad z potravín a kuchynský odpad z domácností, reštaurácií, zo stravovacích a z maloobchodných zariadení a porovnateľný odpad z potravinárskych podnikov.
5. **Biologicky rozložiteľné komunálne odpady** sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady.
6. **Biologicky rozložiteľný odpad** je odpad, ktorý je schopný rozložiť sa anaeróbnym spôsobom alebo aeróbnym spôsobom, ako je najmä odpad z potravín, odpad z papiera a lepenky, odpad zo záhrad a parkov.
7. **Drobný stavebný odpad** (ďalej tiež „DSO“) je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.
8. **Elektroodpad z domácností** je elektroodpad, ktorý pochádza z domácností a z obchodných, priemyselných, inštitucionálnych a iných zdrojov, ktorý je svojím charakterom a množstvom podobný tomu, ktorý pochádza z  domácností; odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností.
9. **Použitá batéria alebo akumulátor** je batéria alebo akumulátor, ktorý je odpadom.
10. **Nebezpečný odpad** je odpad, ktorý má aspoň jednu nebezpečnú vlastnosť uvedenú v prílohe osobitného predpisu.[[1]](#footnote-1))
11. **Držiteľ odpadu** je pôvodca odpadu alebo osoba, ktorá má odpad v držbe.
12. **Kalendárový zber** je zber oddelene zbieranej zložky komunálneho odpadu v určenom čase, ktorú určí obec v prílohe k VZN. Uvedený zber spočíva v pristavení vozidla alebo zberných nádob v určitom čase, najviac na jeden deň, pričom obec o tomto zbere informuje obyvateľov vopred spôsobom v mieste obvyklým.
13. **Nakladanie s odpadom** je zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie  obchodníka alebo sprostredkovateľa.
14. **Organizácia zodpovednosti výrobcov** (ďalej tiež „OZV“)je právnická osoba so sídlom v Slovenskej republike založená, vlastnená a prevádzkovaná výlučne výrobcami vyhradených výrobkov so sídlom v niektorom z členských štátov. Organizácia zodpovednosti výrobcov, v súlade s udelenou autorizáciou, zabezpečuje na základe zmluvy o plnení vyhradených povinností plnenie týchto povinností za zastúpených výrobcov vyhradeného výrobku.
15. Pôvodca odpadu je každý pôvodný pôvodca, ktorého činnosťou odpad vzniká alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.
16. **Program odpadového hospodárstva** (ďalej tiež „POH“) je programový dokument, ktorý sa vypracúva pre určenú územnú oblasť v súlade s hierarchiou a cieľmi odpadového hospodárstva obsahujúci analýzu súčasného stavu odpadového hospodárstva tejto územnej oblasti a opatrenia, ktoré je potrebné prijať na zlepšenie environmentálne vhodnej prípravy na opätovné použitie, recyklácie, zhodnocovania a zneškodňovania odpadu, ako aj hodnotenie, ako bude program podporovať plnenie týchto cieľov a ustanovení zákona o odpadoch.
17. **Rozšírená zodpovednosť výrobcu** je súhrn povinností výrobcu vyhradeného výrobku, vzťahujúcich sa na výrobok počas všetkých fáz jeho životného cyklu, ktorých cieľom je predchádzanie vzniku odpadu z vyhradeného výrobku (ďalej len „vyhradený prúd odpadu“) a posilnenie opätovného použitia, recyklácie alebo iného zhodnotenia tohto prúdu odpadu. Obsah rozšírenej zodpovednosti výrobcu tvoria ustanovené požiadavky na zabezpečenie materiálového zloženia alebo konštrukcie vyhradeného výrobku, informovanosti o jeho zložení a o nakladaní s vyhradeným prúdom odpadu, na zabezpečenie nakladania s vyhradeným prúdom odpadu a na zabezpečenie finančného krytia uvedených činností.
18. **Skládka odpadov** je miesto so zariadením na zneškodňovanie odpadov, kde sa odpady trvalo ukladajú na povrchu zeme alebo do zeme. Za skládku odpadov sa považuje aj interná skládka, na ktorej pôvodca odpadu vykonáva zneškodňovanie svojich odpadov v mieste výroby, ako aj  miesto, ktoré sa trvalo, teda dlhšie ako jeden rok, používa na dočasné uloženie odpadov.
19. **Tretia osoba** je podnikateľ so sídlom v Slovenskej republike, ktorý je oprávnený na zber alebo spracovanie a recykláciu použitých batérií a akumulátorov a ktorej bola udelená autorizácia na činnosť tretej osoby a ktorá na základe zmluvy o plnení vyhradených povinností zabezpečuje plnenie vyhradených povinností pre výrobcu batérií a akumulátorov.
20. **Triedený zber komunálnych odpadov** je činnosť, pri ktorej sa oddelene zbierajú zložky komunálnych odpadov.
21. **Vyhradený výrobok** je výrobok patriaci do skupiny výrobkov, na ktoré sa vzťahuje rozšírená zodpovednosť výrobcu – elektrozariadenia, batérie a akumulátory, obaly, vozidlá, pneumatiky, neobalové výrobky.
22. **Výkup odpadu** je zber odpadu, ak je odpad odoberaný právnickou osobou alebo fyzickou osobou – podnikateľom za dohodnutú cenu alebo inú protihodnotu, a to na základe zmluvy s obcou a príslušnou OZV, uzavretej v súlade so zákonom o odpadoch.
23. **Výrobcom vyhradeného výrobku** sa rozumie výrobca elektrozariadení, výrobca batérií a akumulátorov, výrobca obalov, výrobca vozidiel, výrobca pneumatík a výrobca neobalového výrobku.
24. **Zber odpadu** je zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov.
25. **Zberná nádoba** je nádoba alebo vrece určená týmto všeobecne záväzným nariadením na zber zmesového komunálneho odpadu alebo zber vytriedených zložiek komunálneho odpadu.
26. **Zberný dvor** je zariadenie na zber komunálnych odpadov a drobných stavebných odpadov zriadené obcou alebo združením obcí a prevádzkované obcou, združením obcí alebo osobou, ktorá má uzatvorenú zmluvu s obcou alebo združením obcí na túto činnosť; na prevádzkovanie zberného dvora sa vyžaduje súhlas príslušného orgánu štátnej správy odpadového hospodárstva. Na zbernom dvore môžu fyzické osoby odovzdávať drobný stavebný odpad, objemný odpad a oddelene zbierané zložky komunálneho odpadu v rozsahu triedeného zberu ustanovenom v tomto všeobecne záväznom nariadení.
27. **Zberovou spoločnosťou** sa rozumie obec alebo organizácia, resp. spoločnosť, ktorá nakladá s odpadom vznikajúcim na území obce, a to na základe zmluvy s obcou uzavretej v súlade so zákonom o odpadoch.
28. **Zhodnocovanie odpadu** je činnosť, ktorej hlavným výsledkom je prospešné využitie odpadu za účelom nahradiť iné materiály vo výrobnej činnosti alebo v širšom hospodárstve alebo zabezpečenie pripravenosti odpadu na plnenie tejto funkcie.
29. **Zložka komunálnych odpadov** je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
30. **Zneškodňovaním odpadu** je činnosť, ktorá nie je zhodnocovaním, a to aj vtedy, ak je druhotným výsledkom činnosti spätné získanie látok alebo energie.

# II. ČASŤ

Čl. 3

### Spoločné ustanovenia

 1. Za nakladanie s komunálnymi odpadmi a drobnými stavebnými odpadmi, ktoré vznikli na území obce, zodpovedá obec, ak zákon o odpadoch neustanovuje inak.

 2. Každý je povinný nakladať s komunálnymi odpadmi alebo inak s nimi zaobchádzať v súlade s týmto všeobecne záväzným nariadením obce.

 3. Každý je povinný nakladať s komunálnym odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie, a to tak, aby nedochádzalo k:

 a) riziku znečistenia vody, ovzdušia, pôdy, rastlín a živočíchov,

 b) obťažovaniu okolia hlukom alebo zápachom a

 c) nepriaznivému vplyvu na krajinu alebo miesta osobitného významu.

 4. Zakazuje sa :

* 1. uložiť alebo ponechať komunálny odpad na inom mieste ako na mieste na to určenom v súlade so zákonom o odpadoch a týmto VZN,
	2. zneškodniť komunálny odpad alebo zhodnotiť odpad inak ako v súlade so zákonom o odpadoch,
	3. zneškodniť komunálny odpad ukladaním do povrchových nádrží (napr. jám, odkalísk), vypúšťaním a vhadzovaním do vodného recipienta,
	4. vykonávať bez súhlasu orgánu štátnej správy odpadového hospodárstva alebo v rozpore s ním činnosť, na ktorú sa súhlas vyžaduje,
	5. riediť alebo zmiešavať komunálne odpady s cieľom dosiahnuť hraničné hodnoty koncentrácie škodlivých látok,
	6. zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa zákona o odpadoch
	7. spaľovať komunálny odpad na voľnom priestranstve a vo vykurovacích zariadeniach v domácnostiach,
	8. ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená,
	9. vykonávať zber oddelene zbieraných zložiek komunálnych odpadov (odpady z obalov a neobalových výrobkov, elektroodpad z domácností, použité batérie a akumulátory), bez zariadenia na zber odpadov osobou, ktorá nespĺňa požiadavky podľa zákona a nemá na túto činnosť uzavretú zmluvu s obcou.

 5. Pôvodca komunálnych odpadov je povinný:

a) nakladať s odpadmi podľa platného VZN obce,

b) zapojiť sa do systému zberu komunálnych odpadov v obci,

c) používať zberné nádoby zodpovedajúce systému zberu komunálnych odpadov v obci,

d) ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci,

e) ak ide o pôvodcu, ktorý nie je zapojený do systému zberu, zapojiť sa do neho a prihlásiť sa na obecnom úrade najneskôr do doby jedného mesiaca od vzniku povinnosti ukladajúcej platiť poplatok za komunálny odpad.

 6. Držiteľ komunálnych odpadov je povinný správne zaradiť odpad alebo zabezpečiť správnosť zaradenia odpadu podľa Katalógu odpadov, pričom komunálne odpady je povinný zaraďovať pod katalógovým číslom začínajúcim kódom „20“.

 7. Vykonávať na území obce zber, vrátane mobilného zberu a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému združeného nakladania o odpadmi z obalov a s odpadmi z neobalových výrobkov

**Čl. 4**

# Program odpadového hospodárstva obce

 Na území obce je každý pôvodca komunálneho odpadu povinný rešpektovať a uplatňovať základné programové ciele odpadového hospodárstva obce :

a) predchádzanie vzniku odpadu,

b) príprava na opätovné použitie,

c) recyklácia,

d) iné zhodnocovanie,

e) zneškodňovanie.

# III. ČASŤ

**Čl. 5**

### Komunálny odpad a jeho zložky

 VZN upravuje podrobnosti nakladania s nasledovnými druhmi komunálneho odpadu z podskupiny:

1. Zložky komunálnych odpadov z triedeného zberu:
* 20 01 01 papier a lepenka O
* 20 01 02 sklo O
* 20 01 03 viacvrstvové kombinované materiály na báze

lepenky (kompozity na báze lepenky) O

* 20 01 08 biologicky rozložiteľný kuchynský a reštauračný odpad O
* 20 01 10 šatstvo O
* 20 01 11 textílie O
* 20 01 13 rozpúšťadlá N
* 20 01 14 kyseliny N
* 20 01 15 zásady N
* 20 01 17 fotochemické látky N
* 20 01 19 pesticídy N
* 20 01 21 žiarivky a iný odpad obsahujúci ortuť N
* 20 01 23 vyradené zariadenia obsahujúce chlórfluórované

uhľovodíky N

* 20 01 25 jedlé oleje a tuky O
* 20 01 26 oleje a tuky iné ako uvedené v 20 01 25 N
* 20 01 27 farby, tlačiarenské farby, lepidlá a živice obsahujúce

nebezpečné látky N

* 20 01 28 farby, tlačiarenské farby, lepidlá a živice iné ako uvedené

v 20 01 27 N

* 20 01 29 detergenty obsahujúce nebezpečné látky N
* 20 01 30 detergenty iné ako uvedené v 20 01 29 O
* 20 01 31 cytotoxické a cytostatické liečivá N
* 20 01 32 liečivá iné ako uvedené v 20 01 31 O
* 20 01 33 batérie a akumulátory uvedené v 16 06 01, 16 06 02

alebo 16 06 03 a netriedené batérie a akumulátory

obsahujúce tieto batérie N

* 20 01 34 batérie a akumulátory iné ako uvedené v 20 01 33 O
* 20 01 35 vyradené elektrické a elektronické zariadenia iné ako

uvedené v 20 01 21 a 20 01 23, obsahujúce

nebezpečné časti N

* 20 01 36 vyradené elektrické a elektronické zariadenia iné ako

uvedené v 20 01 21, 20 01 23 a 20 01 35 O

* 20 01 37 drevo obsahujúce nebezpečné látky N
* 20 01 38 drevo iné ako uvedené v 20 01 37 O
* 20 01 39 plasty O
* 20 01 40 kovy O
* 20 01 40 01 meď, bronz, mosadz O
* 20 01 40 02 hliník O
* 20 01 40 03 olovo O
* 20 01 40 04 zinok O
* 20 01 40 05 železo a oceľ O
* 20 01 40 06 cín O
* 20 01 40 07 zmiešané kovy O
* 20 01 41 odpady z vymetania komínov O
* 20 01 99 odpady inak nešpecifikované O

b) Odpady zo záhrad a z parkov (vrátane odpadu z cintorínov):

* 20 02 01 biologicky rozložiteľný odpad O
* 20 02 02 zemina a kamenivo O
* 20 02 03 iné biologicky nerozložiteľné odpady O

c) Iné komunálne odpady:

* 20 03 01 zmesový komunálny odpad O
* 20 03 02 odpad z trhovísk O
* 20 03 03 odpad z čistenia ulíc O
* 20 03 04 kal zo septikov O
* 20 03 06 odpad z čistenia kanalizácie O
* 20 03 07 objemný odpad O
* 20 03 08 drobný stavebný odpad O
* 20 03 99 komunálne odpady inak nešpecifikované O

 **Čl. 6**

**Pravidlá a podmienky zberu a prepravy zmesového komunálneho odpadu**

1**/ Na celom území obce Šiatorská Bukovinka sa od 01.01.2021 zavádza množstvový zber komunálneho odpadu, pre všetkých pôvodcov KO v obci.** Ročný poplatok za jeho zber a likvidáciu sa určuje ako súčin frekvencie odvozov a sadzby a objemu zbernej nádoby, ktorú poplatník využíva. Znamená to, že obyvatelia, ktorí budú dôsledne separovať komunálny odpad, budú môcť výraznejšie ušetriť za vývoz smetí. Navyše tento systém prináša väčšiu spravodlivosť pri výbere poplatkov za komunálny odpad. Základný princíp je v tom, že podľa toho, koľko odpadu dom alebo bytovka vyprodukuje, aký je interval vývozu a akú veľkú nádobu si zvolí, podľa toho bude aj platiť. Presné podmienky sa stanovia v „ **DOHODE o využívaní a vyúčtovaní množstvového zberu za KO a DSO ″** / ďalej len DOHODA / medzi pôvodcom odpadu a obcou.

2/ Pôvodca odpadu zaplatí len za tú nádobu, ktorá bude skutočne vyvezená. Sám sa rozhodne, v ktorom termíne vývoz nádobu s KO vyloží. Výhodne bude vykladať len plné nádoby. Aby bolo možné jednoznačne identifikovať, ktoré nádoby s KO sa vyviezli, budú musieť byť nádoby označené čiarovým kódom. Ten pôvodca odpadu dostane pri podpise **DOHODY**. Každá domácnosť si bude musieť zabezpečiť vlastnú zbernú nádobu, ktorej typ bude schválený obcou. V prípade, že domácnosť resp. právnická osoba, podnikateľ bude potrebovať v jednom termíne vývozu zlikvidovať väčšie množstvo zmesového komunálneho odpadu, ktorý sa mu nezmestí do nádoby označenej čiarovým kódom, je možné si zakúpiť na obecnom úrade čierne PVC vrece za **0,50 €/ks**, ktoré bude označené čiarovým kódom. Takéto čierne PVC vrece sa pri vývoze bude evidovať a počítať a jeho vývoz bude odrátaný z predplatených vývozov**.** Iné / **neoznačené** / vrecia nebudú vyvezené.

3/ V dôsledku zvýšenia rizika vytvárania čiernych skládok, obec zavedie dôslednejšie monitoring priestranstiev obce a bude prísnejšie postihovať ich pôvodcov. Obec však žiada aj občanov, aby pomohli odhaľovať pôvodcov čiernych skládok, nakoľko na ich likvidáciu sa skladajú všetci obyvatelia.

**ZMESOVÝ KOMUNÁLNY ODPAD**

1/ Zmesový komunálny odpad je KO, ktorý ostane po vytriedení oddeliteľných/ separovaných / zložiek v rámci separovaného zberu – odpad, ktorý sa nedá už viac separovať.

2/ Vývoz zmesového komunálneho odpadu v roku 2021 bude zabezpečovať firma Brantner Gemer s.r.o. každé dva týždne podľa harmonogramu vývozu a zberu ktorý bude celoročne zverejnený na internetovej stránke obce. V deň zberu je potrebné nádobu s odpadom vyložiť **do 8.00 hod**. na určené miesto t.j. čo najbližšie k miestnej komunikácii. Nádoby, ktoré nebudú vyložené včas a na určené miesto nebudú vyvezené!

3/ Na zber zmesového KO v obci môže pôvodca odpadu používať len schválené typy nádob. Používať sa môžu KUKA nádoba 110litrová, 120 litrová , 240 litrová nádoba 1100litrová, a plastové vrecia čierne s označením BRANTNER. Vzor DOHODY je prílohou platného VZN č. 01/2020 o miestnych daniach a miestnom poplatku za KO a DSO. Každá nádoba, ktorá bude predmetom vývozu v súlade s DOHODOU musí byť označená čiarovým kódom, ktorý pôvodca odpadov obdrží pri podpise DOHODY. Neoznačené nádoby a vrecia nebudú vyvezené!

4/ Minimálny počet zberných nádob a minimálny interval zberu odpadov:

a/ pre rodinné a bytové domy sa stanovuje:

* **1 ks 110 l /1ks120 l** /zberná nádoba /samostatne žijúca osoba, chatári/ s minimálnym intervalom zberu **6x za rok**
* **1 ks 110 l** /**1ks 120l** /zberná nádoba / obvyklý počet občanov 2-4 bývajúcich v jednom dome alebo byte/ s minimálnym intervalom zberu **13 x za rok**
* **1 ks 110 l** / **1ks 120l**/zberná nádoba / obvyklý počet občanov 5-7 bývajúcich v jednom dome alebo byte / s minimálnym intervalom zberu **26x za rok**
* **1 ks 110 l /1ks 120l /** zberná nádoba / pri počte 8 a viac bývajúcich v jednom dome alebo byte s minimálnym intervalom zberu **50 x za rok**

b/ pre pôvodcu odpadov, ktorým je právnická osoba alebo fyzická osoba podnikateľ, sa určí dostatočný počet zberných nádob 110 l, 120 l, 240 l ,1100 l zodpovedajú vyprodukovaného KO a systému zberu KO.

* minimálne **1 ks 110 l /1ks 120 l /zberná nádoba/** s intervalom zberu **26x za rok**

**Čl. 7**

### Systém triedeného zberu a prepravy komunálnych odpadov

1. V obci sa vykonáva triedený zber:

a) elektroodpadov z domácností,

b) papiera, skla, plastov, kovov (odpady z neobalových výrobkov sa zbierajú spolu s odpadmi z obalov), tetrapaky

c) použitých prenosných batérií a akumulátorov a automobilových batérií a akumulátorov,

d) jedlých olejov a tukov z domácností,

e) viacvrstvových kombinovaných materiálov na báze lepenky / tetrapaky od mlieka, džúsov a pod.

f) odpadových pneumatík, ktoré obyvatelia obce odovzdávajú na zbernom dvore, resp. na miestach a termínoch, ktoré určí obec

2. Na triedený zber komunálnych odpadov sú určené zberné nádoby, vrecia a mobilný zber v zmysle popisu triedeného zberu uvedeného v tomto VZN. Náklady na zabezpečenie zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť výrobcov, znáša výrobca vyhradeného výrobku, príslušná organizácia zodpovednosti výrobcov alebo tretia osoba.

3. Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, znáša obec a môže ich zahrnúť do miestneho poplatku za komunálne odpady a drobné stavebné odpady.

4. Triedený zber komunálnych odpadov uskutočňuje podľa harmonogramu zvozu zberová spoločnosť v zmysle popisu triedeného zberu uvedeného v tomto VZN. Harmonogram zvozu je zverejnený na webstránke obce www.siatbukovinka.sk a na úradnej tabuli obce.

5. Zberová spoločnosť, ktorá na území obce vykonáva zber a prepravu zmesových komunálnych odpadov a triedený zber komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, je povinná:

a) vyprázdňovať zberné nádoby odpadov tak, aby nedošlo k hygienickým, bezpečnostným, ekologickým a iným závadám, príp. ku škode na majetku,

b) po vyprázdnení zberné nádoby umiestniť späť na pôvodné miesto,

 c) v prípade rozsypania odpadov pri vyprázdňovaní zberných nádob, tieto odstrániť,

 d) v prípade poškodenia zbernej nádoby pri manipulácii zabezpečiť na vlastné náklady jej opravu alebo výmenu,

 e) mesačne predložiť obci výkaz o  množstve odpadov, s  ktorými nakladala počas tohto obdobia, jeho druhovej skladbe, o spôsobe nakladania s  týmto odpadom, o spôsobe jeho využitia (vrátane množstva vytriedeného KO), úpravy alebo zneškodňovania, prípadne o inom spôsobe nakladania s týmito odpadmi,

 f) zabezpečovať vývoz objemného odpadu, drobného stavebného odpadu a biologicky rozložiteľného odpadu v  rozsahu a  za podmienok uvedených v tomto nariadení,

 g) uskutočňovať v súlade s harmonogramom vývoz zberných nádob,

 h) uskutočňovať v súlade s harmonogramom vývoz vriec na triedené zložky, ktoré obsahujú určenú zložku.

6. Ten, kto vykonáva zber odpadu alebo výkup odpadu od fyzickej osoby, je povinný:

a) zverejňovať druhy zbieraných alebo vykupovaných odpadov vrátane podmienok zberu odpadov alebo výkupu odpadov,

b) označiť zariadenie na zber odpadov alebo výkup odpadov,

c) zaradiť odpad odobratý od takejto osoby ako komunálny odpad; toto ustanovenie sa nevzťahuje na zber starých vozidiel a odpadových pneumatík,

d) oznamovať obci údaje o druhu a množstve vyzbieraného odpadu alebo vykúpeného odpadu.

****Čl. 8****

### Stanovisko nádob na zmesový komunálny odpad a nádob na triedený zber

**1. Pre zabezpečenie odvozu odpadu je vlastník (správca, resp. nájomca) nehnuteľnosti povinný zriadiť miesto pre nádoby/vrecia a splniť nasledujúce podmienky zabezpečujúce, aby:**

**a) k vyhradenému miestu bol zabezpečený nerušený prístup a dostatočný priestor na vhodnú manipuláciu s nádobami /vrecami/ na odpad,**
**b) nebol narušený vzhľad okolia a hygiena prostredia, d) nádoby boli umiestnené na spevnenom podklade,**
**c) nádoby neboli umiestnené trvalo na chodníku, komunikácii alebo parkovisku,**

2. Fyzickým osobám sa zakazuje premiestňovať zberné nádoby, vyprázdňovať ich alebo

vyberať si časti odpadu.

**3. Miesto stáleho i dočasného umiestnenia nádob na odpad pri bytových domoch určí vlastník /správca, resp. nájomca/ nehnuteľnosti.**

**4. Na chodníkoch a komunikáciách možno nádoby ponechať iba na dobu nevyhnutnú na ich vyprázdnenie. Po vyprázdnení sa musia nádoby umiestniť na vyhradené miesto.**

5. Vlastníci resp. užívatelia zberných nádob sú povinní udržiavať v ich okolí poriadok a čistotu.

6. Pri určenom systéme zberu je pôvodca komunálneho odpadu povinnýrešpektovať pravidlá triedeného zberu a zaraďovať odpad podľa farby zbernej nádoby.

**Čl. 9**

### Triedený zber komunálnych odpadov - elektroodpadov z domácností

1. Obec má uzavretú zmluvu s**OZV** **ENVI-PAK a.s.** pre elektroodpady, ktorá prevádzkuje systém nakladania s elektroodpadmi, ktoré boli oddelene vyzbieranými z komunálneho odpadu.

*/Patria sem: napr. televízory, rádiá, počítačová, kancelárska a telekomunikačná technika, videá, diskmany, digitálne hodinky, variče, ohrievače, kávovary, práčky, elektromotory, ručné elektrické náradie atď/.*

- Obeczabezpečí a umožní príslušnej zmluvnej organizácii zodpovednosti výrobcov na ich náklady

a) zaviesť a prevádzkovať na jej území systém oddeleného zberu elektroodpadu z domácností,

b) užívať v rozsahu potrebnom na tento účel existujúce zariadenia na zber komunálnych odpadov.

- Pôvodcovia elektroodpadu sú povinní odovzdať elektroodpad z domácností na obcou určené miesto /zberný dvor/.

- Elektroodpad je zakázané ukladať na iné ako určené miesta v obci a na verejné priestranstvá obce.

- Pôvodcovia elektroodpadu môžu elektroodpad bezplatne odovzdať distribútorom prostredníctvom spätného odberu priamo v predajni elektrospotrebičov.

- Pôvodcovia elektroodpadu môžu elektroodpad bezplatne odovzdať prostredníctvom mobilného zberu, ktorý obec vopred vyhlási v miestnom rozhlase a zverejní na webstránke obce a na úradnej tabuli obce. Prostredníctvom mobilného zberu môžu občania v stanovený deň bezplatne odovzdať elektroodpad na zbernom dvore (JHR sklad).

- Zakazuje sa odovzdať elektroodpad iným subjektom (napr. uliční zberači, zberači na autách a pod.), ktorí nemajú uzatvorenú zmluvu na vykonávanie tejto činnosti s obcou.

**Čl. 10**

###   Triedený zber komunálnych odpadov - papiera, skla, plastov, kovov (odpady z obalov a neobalových výrobkov)

1. Zberné nádoby použité na triedený zber komunálnych odpadov musia byť navzájom farebne rozlíšené ich vyhotovením v nasledujúcich farbách pre uvedené zložky komunálneho odpadu, ak sú v obci zbierané samostatne

 - zelené pre sklo,

 - žlté pre plasty,

 - modré pre papier, kartón.

2. Obec má uzavretú zmluvu s organizáciou zodpovednosti výrobcov ENVI-PAK,a.s. pre obaly:

**Plasty** – v rámci triedeného zberu sa zbierajú prostredníctvom vriec s obsahom 150 l . Zber odpadov prostredníctvom vriec zabezpečuje podľa harmonogramu zberu uvedená zberová spoločnosť.

*Patria sem: plastové obaly a plastové výrobky ako číre a farebné fólie, plastové : tašky, vrecká, vedrá a fľaštičky od kozmetických a čistiacich prípravkov, plastové vrecká od mlieka, prepravky fliaš, fľaše od nápojov, sirupov, rastlinných olejov, obaly od sladkostí, tégliky od jogurtov a rôzne plastové nádobky a hračky, poháriky z automatov a iné plastové nádobky, plastové vodoinštalačné a elektroinštalačné rúrky, obaly kozmetických výrobkov, plastové okná a plastový nábytok a pod.*

*Nepatria sem: znečistené obaly chemikáliami a olejmi, viacvrstvové obaly, hrubo znečistené plasty (zeminou, farbami), podlahové krytiny, guma, molitan a pod.*

**Sklo** - v rámci triedeného zberu sa zbierajú prostredníctvom zberových nádob, s obsahom 1100l, Zber odpadov prostredníctvom nádobzabezpečuje podľa harmonogramu zberu zmluvná zberová spoločnosť Brantner Gemer,s.r.o.

Patria sem: sklenené fľaše, nádoby, obaly a predmety zo skla, poháre, fľaštičky od kozmetiky, črepy, okenné sklo a pod.

Nepatria sem: korkové zátky, gumy, porcelán, keramika, zrkadlá, drôtové sklo, fľaše z umelej hmoty, časti uzáverov fliaš, žiarovky, žiarivky a pod.

**Papier** – v rámci triedeného zberu sa zbierajú prostredníctvom nádob s obsahom 1100 l. Zber odpadov prostredníctvom vriec zabezpečuje podľa harmonogramu zberu zmluvná zberová spoločnosť Brantner Gemer,s.r.o.

*Patria sem: noviny, časopisy, zošity, knihy, listy, kancelársky papier, papierové vrecká, papierová lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, baliaci a krepový papier a pod.*

*Nepatria sem: umelohmotné obaly, vrstvené obaly, voskový papier, papier s hliníkovou fóliou, obaly na mrazené potraviny, krabičky od cigariet, mastný papier, kopírovací papier a pod.*

Harmonogram zvozu jednotlivých triedených zložiek je zverejnený na webstránke obce www.siatbukovinka.sk a úradnej tabuli obce.

**Viacvrstvové kombinované materiály –**na báze lepenky – v rámci triedeného zberu sa zbierajú do spoločných zberných nádob s plastmi / do žltých vriec.resp.kontajnerov.

**Patria sem**: použité viacvrstvové kombinované materiály na báze lepenky – VKP / tetrapaky od mlieka, džúsov / pred odovzdaním j potrebné odpady vypláchnuť.

**Nepatria sem**: znečistené VKP obaly.

Odpadové pneumatiky – Obec s účinnosťou od 01.01.2018 zavádza zber odpadových pneumatík, ktoré obyvatelia môžu odovzdať na zbernom dome, resp. na miestach a termínoch, ktoré určí obec.

1. Zakazuje sa odovzdávať triedený komunálny odpad - papier, plasty, kovy, viacvrstvové kombinované materiály na báze lepenky / VKM/ a sklo iným subjektom (napr. uliční zberači a pod.), ktorí nemajú uzatvorenú zmluvu na vykonávanie tejto činnosti s obcou a iným ako zmluvným organizáciám zodpovednosti výrobcov.

 Čl. 11

###  Triedený zber komunálnych odpadov – použitých batérií a akumulátorov

1. Obec má uzavretú zmluvu s OZV ENVI-PAK,a.s. pre batérie a akumulátory, ktorá prevádzkuje systém združeného nakladania s batériami a akumulátormi, oddelene vyzbieranými z komunálnych odpadov.

2. Pôvodcovia odpadu sú povinní odovzdať použité batérie a akumulátory do nádob zabezpečených OZV umiestnených na území obce, ako aj na predajných miestach u distribútora batérií a akumulátorov alebo na iných zberných miestach zriadených v súlade so zákonom o odpadoch.

3. Pôvodcovia odpadu môžu použité batérie a akumulátory bezplatne odovzdať prostredníctvom mobilného zberu, ktorý obec vopred zverejní na webstránke obce, alebo vyhlási v miestnom rozhlase. Prostredníctvom mobilného zberu môžu občania na vopred určenom mieste v stanovený deň bezplatne odovzdať použité batérie a akumulátory.

4. Použité batérie a akumulátory je zakázané ukladať do iných zberných nádob alebo vedľa nich a na verejné priestranstvá obce.

5. Zakazuje sa odovzdať použité batérie a akumulátory iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou a inej ako zmluvnej organizácii zodpovednosti výrobcov.

 Čl. 12

### Triedený zber komunálnych odpadov – veterinárnych liekov a humánnych liekov nespotrebovaných fyzickými osobami a zdravotníckych pomôcok

1. Držiteľ nespotrebovaných veterinárnych liekov a humánnych liekov je povinný odovzdať ich do verejných lekární, ktoré sú povinné ich zhromažďovať.

2. Nespotrebované lieky je zakázané vyhadzovať do zmesového komunálneho odpadu.

3. Zakazuje sa nespotrebované lieky ukladať do zberných nádob alebo vedľa nich a na verejné priestranstvá obce.

### Čl. 13

### Triedený zber komunálnych odpadov – jedlých olejov a tukov z domácností

1. Na území obce je zabezpečený kalendárový zber a preprava použitých jedlých olejov a tukov. Občania majú možnosť jedlé oleje a tuky bezplatne odovzdať prostredníctvom mobilného zberu, ktorý obec vopred vyhlási v miestnom rozhlase ,zverejní na webstránke obce www.siatbukovinka.sk

2. Odpad – použité jedlé oleje a tuky je zakázané zmiešavať s komunálnym odpadom a ukladať na verejné priestranstvá, resp. k odpadovým nádobám a kontajnerom na komunálny odpad.

3. Odpad je vyvážaný v pravidelných trojmesačných intervaloch. Jeho prepravu a zneškodňovanie zabezpečuje výhradne spoločnosť Brantner Gemer, s.r.o. s ktorou má obec uzatvorenú zmluvu.

4. Zhromažďovanie odpadu - použité jedlé oleje a tuky – sa uskutočňuje prostredníctvom mobilného zberu môžu občania na vopred určenom mieste v stanovený deň bezplatne odovzdať, ktorý obec vopred vyhlási v miestnom rozhlase. Oleje a tuky sa odovzdávajú v plastových fľašiach s funkčným uzáverom, ktoré si pôvodcovia zabezpečujú sami.

### Čl. 14

### Nakladanie s biologicky rozložiteľným komunálnym odpadom

1. V obci je zavedený zber biologicky rozložiteľného odpadu /ďalej „BRO“/ zo záhrad a parkov. Je zakázané ukladať bioodpad zo záhrad , parkov a domácností do zberných nádob na komunálny odpad. Bioodpad sa ukladá do zberných nádob na to určených.

2. Službu zberu, prepravy a zhodnotenia bioodpadu pre obec zabezpečuje spoločnosť Brantner Gemer s.r.o. od 01.10.2020 do 31.12.2025 na základe zmluvy o poskytnutí služby č. 621701, zo dňa 22.09.2020.

3. Kompostovať možno: kvety, trávu, lístie, drevený odpad zo strihania a orezávania krovín a stromov, vypletú burinu, zhnité ovocie a zeleninu, piliny, drevnú štiepku, hobliny, drevený popol, seno slama, izbové rastliny aj so zemou, šupy z čistenia zeleniny a ovocia, kávové a čajové zvyšky, papierové vreckovky a servítky, vaječné škrupiny, starý chlieb, vlasy, potraviny po záručnej dobe rastlinného pôvodu alebo inak zhodnotené.

1. Triedený zber biologicky rozložielneho kuchynského odpadu /ďalej „BRKO“/ sa v idividualnej bytovej výstavbe bude vykonávať spoločným zberom BRO a BRKO.

 Čl. 15

###  Nakladanie s biologicky rozložiteľným kuchynským a reštauračným odpadom od prevádzkovateľa kuchyne

1. Za nakladanie s biologicky rozložiteľným kuchynským a reštauračným odpadom od prevádzkovateľa kuchyne je zodpovedný prevádzkovateľ kuchyne a reštauračného zariadenia.

 2. Biologicky rozložiteľný kuchynský a reštauračný odpad sa zakazuje ukladať do nádob určených na zber komunálnych odpadov.

3. Náklady spojené so zberom, skladovaním, prepravou a spracovaním vrátane nákladov na zberné kontajnery a iné obaly hradí prevádzkovateľ kuchyne, reštaurácie (nie sú súčasťou miestneho poplatku).

4. Zber a zberné nádoby na biologicky rozložiteľný kuchynský a reštauračný odpad musia spĺňať požiadavky ustanovené nariadením č. 1069/2009 a nariadenia EP a Rady EP č. 852/2004 o hygiene potravín.

5. Prevádzkovateľ kuchyne musí primerane zabezpečiť skladovanie odpadu do doby odovzdania na jeho spracovanie tak, aby sa k obsahu kontajnera nedostali hlodavce a iné živočíchy ani verejnosť.

6. Zberné nádoby musia byť umiestené v areáli prevádzkovateľa kuchyne.

7. Frekvencia zberu musí zohľadňovať aj teploty prostredia (leto/zima), pričom v letnom období frekvencia zberu musí byť vyššia. Zber a zberné nádoby musia spĺňať požiadavky ustanovené nariadením č. 1069/2009 a nariadenia EP a Rady EP č.852/2004 o hygiene potravín.

8. Ak prevádzkovateľ kuchyne, reštaurácie nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu a zároveň musí ísť o subjekt, ktorý je oprávnený na nakladanie s týmto odpadom, pričom sa vyžaduje, aby tento subjekt spĺňal aj osobitné požiadavky v zmysle zákona č. 39/2007 Z.z. o veterinárnej starostlivosti v znení neskorších predpisov, a aby mala schválenie na vykonávanie činnosti spracovania týchto odpadov príslušnou Regionálnou veterinárnou a potravinovou správou.

9. Prevádzkovateľ kuchyne, reštaurácie je povinný oznámiť obci, či nakladanie s týmto odpadom si zabezpečuje sám alebo prostredníctvom tretieho subjektu, s ktorým uzatvoril zmluvu, a ktorý má potrebné oprávnenie na nakladanie s týmto odpadom.

10. Pri nakladaní s týmto BRO je prevádzkovateľ kuchyne, reštaurácie povinný postupovať v súlade s programom odpadového hospodárstva obce.

11. Prevádzkovateľ kuchyne, reštaurácie je povinný dodržiavať zákaz kŕmenia zvierat kuchynským a reštauračným odpadom, okrem kožušinových zvierat. Zákaz skrmovania sa vzťahuje aj na zvieratá v útulkoch, na chovných staniciach atď.

12. Zakazuje sa prevádzkovateľovi kuchyne zbaviť sa použitých jedlých olejov a tukov vypúšťaním do kanalizácie.

 **Čl. 16**

### Zber objemného odpadu

1. Objemný odpad predstavujú komunálne odpady, ktoré pre svoju veľkosťou nie sú umiestniteľné do určených nádob na zmesový odpad alebo príslušnej nádoby na triedený zber. Sú to hlavne nábytky, staré okná, dvere, nádoby, plechové rúry, ak sú súčasťou komunálneho odpadu a podobne.

2. Zakazuje sa odkladať objemný odpad do priestoru vyhradeného miesta pre zberové nádoby, ako aj vedľa zberných nádob na pravidelný zber komunálneho odpadu a na verejné priestranstvá obce.

3. Obec zabezpečuje podľa potreby, najmenej dvakrát do roka (na jar a na jeseň) zber a prepravu objemného odpadu v obci prostredníctvom veľkoobjemových kontajnerov.

4. Obec zabezpečuje informovanosť obyvateľov o zbere objemného odpadu vopred osobitným oznamom, pričom využije všetky možnosti informačného systému obce.

### Čl. 17

### Zber odpadu s obsahom škodlivín (odpadové motorové a mazacie oleje, farbivá, chemikálie a iné nebezpečné odpady)

1. Zložky komunálneho odpadu s obsahom škodlivín (nebezpečný odpad) sú ich držitelia povinní vytrieďovať z komunálneho odpadu a zabezpečiť ich odovzdanie na príslušnom zbernom mieste, ktoré určí obec a zabezpečí ich odvoz a likvidáciu v termíne, ktorý vopred oznámi.

2. Do skupiny odpadov s obsahom škodlivín patrí: rozpúšťadlá, staré farby, lepidlá, živice, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, detergenty (pracie prášky, čistiace prostriedky), drevo obsahujúce nebezpečné látky, handry znečistené olejom, farbami, obaly znečistené nebezpečnými látkami a pod.

3. Odpad s obsahom škodlivín je zakázané ukladať do zberných nádob alebo vedľa nich (do priestoru vyhradeného miesta pre zberné nádoby/vrecia) a na verejné priestranstvá obce.

Čl. 18

### Zber drobného stavebného odpadu

1. Zber drobného stavebného odpadu /ďalej „DSO“/ sa uskutočňuje formou množstvového zberu. Výšku poplatku za množstvový zber drobných stavebných odpadov určí obec vo všeobecne záväznom nariadení.

2. Občania môžu DSO odovzdať na zbernom dvore, resp. na miestach v stanovenom termíne, ktoré určí obec.

3. Do DSO, ktorý vyprodukujú občania, patria zmesi betónu, tehál, obkladačiek, dlaždíc, keramiky a pod.

4. Držitelia DSO sú povinní odpad pred odovzdaním prednostne vytriediť na jednotlivé zložky: sklo, kovy, plasty, papier a lepenku.

5. Zakazuje sa ukladať drobný stavebný odpad do nádob na zmesový komunálny odpad alebo vedľa nich (do priestoru vyhradeného miesta pre nádoby/vrecia).

6. Vykonávať zber, prepravu, zhodnocovanie a zneškodňovanie drobných stavebných odpadov môže len organizácia zodpovedná za zber komunálneho odpadu, ktorá má uzatvorenú zmluvu na vykonávanie tejto činnosti s obcou, ak túto činnosť nezabezpečuje obec sama.

# IV. ČASŤ

**Čl. 19**

### Výkon štátnej správy obcou

Obec vo veciach štátnej správy odpadového hospodárstva podľa § 109 zákona o odpadoch :

1. prejednáva priestupky v  odpadovom hospodárstve (§ 115 ods. 3 písm. a) zákona o odpadoch) a ukladá pokuty za priestupky (§ 115 ods. 2 písm. a) zákona o odpadoch),
2. poskytuje držiteľovi odpadu informácie o umiestnení a činnosti zariadení na nakladanie s odpadmi na území obce.

# V. ČASŤ

Čl. 20

### Nahlasovania nezákonne umiestneného odpadu

1. Oznámiť umiestnenie odpadu na nehnuteľnosti, ktoré je v rozpore so zákonom (ďalej len „nezákonné umiestnenie odpadu“) môže fyzická osoba alebo právnická osoba Okresnému úradu Lučenec - odbor starostlivosti o životné prostredie alebo obci, v ktorej územnom obvode sa táto nehnuteľnosť nachádza.

2. Pokiaľ fyzická alebo právnická osoba zistí nezákonné umiestnenie odpadu v územnom obvode obce, oznámi túto skutočnosť obci písomne na adresu obecného úradu.

3. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva – Okresný úrad Odbor starostlivosti o životné prostredie a obci.

**Čl. 21**

### Priestupky

1. Priestupku sa dopustí ten, kto:

* 1. uloží odpad na iné miesto než na miesto určené obcou [§ 13 písm. a) zákona o odpadoch],
	2. uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená [§ 81 ods. 6 písm. a) zákona o odpadoch],
	3. zhodnocuje alebo zneškodňuje odpad v rozpore so zákonom [§ 13 písm. b) zákona o odpadoch],
	4. nesplní oznamovaciu povinnosť podľa § 15 ods. 2 zákona o odpadoch,
	5. koná v rozpore s § 33 písm. b) zákona o odpadoch,
	6. nakladá s odpadovými pneumatikami v rozpore s § 72 zákona o odpadoch,
	7. nakladá so stavebnými odpadmi alebo s odpadmi z demolácií v rozpore s § 77 ods. 4 zákona o odpadoch,
	8. koná v rozpore s § 81 ods. 6 písm. b) zákona o odpadoch,
	9. koná v rozpore s § 81 ods. 9 zákona o odpadoch,
	10. koná v rozpore s § 81 ods. 13 zákona o odpadoch,
	11. neposkytne obcou požadované údaje podľa § 81 ods. 17 zákona o odpadoch.

2. Priestupky podľa odseku 1 písm. a) až k) prejednáva obec, ktorá za ne môže uložiť pokutu do výšky 1500 eur; výnosy z pokút uložených za priestupky sú príjmom rozpočtu obce.

3. Za porušenie ustanovení tohto VZN možno v blokovom konaní uložiť pokutu do výšky 33 eur [§ 13 ods. 1 a § 46 zákona č. 372/1990 Zb. o priestupkoch v znení neskorších predpisov].

4. Obec môže uložiť právnickej osobe alebo fyzickej osobe oprávnenej na podnikanie pokutu do výšky 6 638 eur, ak poruší povinnosti vyplývajúce z tohto VZN [§ 27b ods. 1 písm. a) a ods. 2 zákona č. 369/1990 Zb. o obecnom zriadení].

5. Na priestupky a ich prejednávanie sa vzťahujú všeobecné právne predpisy a to § 115 zákona o odpadoch a zákon č. 372/1990 Zb. o priestupkoch v znení neskorších predpisov.

#

# VI. ČASŤ

**Čl. 22**

### Kontrola

 Kontrolu dodržiavania ustanovení tohto VZN vykonáva obec prostredníctvom starostu obce, poslancov obecného zastupiteľstva a hlavného kontrolóra obce.

# VII. ČASŤ

# Čl. 23

### Záverečné ustanovenia

1. Všeobecne záväzné nariadenie o nakladaní s komunálnymi odpadmi a s drobnými stavebnými odpadmi na území obce Šiatorská Bukovinka schválilo obecné zastupiteľstvo na svojom zasadnutí dňa 15.12.2020 uznesením č. ..................

2. Týmto VZN sa ruší a nahrádza všeobecne záväzné nariadenie obce č. 11/2016 zo dňa 12.10.2016 a dodatky č.1 a o nakladaní s komunálnymi odpadmi a s drobnými stavebnými odpadmi.

3. Miestny poplatok za komunálne odpady a drobné stavebné odpady bude upravený Vo VZN o miestnych daniach.

4. Návrh Všeobecne záväzného nariadenia bol vyvesený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov a zverejnený na web stránke obce, dňa 30.11.2020

5.Pripomienky k návrhu boli – neboli uplatnené v počte ....

6.Schválené VZN bolo vyhlásené vyložením na úradnej tabuli dňa : 15.12.2020

7. Toto VZN nadobúda účinnosť **01.01.2021.**

 V Šiatorskej Bukovinke dňa 15.12.2020

 *...........................................*

 Ing. Peter Badinka

 starosta obce

1. 1) Nariadenie Komisie (EÚ) č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady 2008/98/ES o odpade a o zrušení určitých smerníc (Ú. v. EÚ L 365, 19. 12. 2014). [↑](#footnote-ref-1)